

[bookmark: _GoBack]МОТИВИ КЪМ ПРОЕКТ ЗА ИЗМЕНЕНИЕ НА НАРЕДБАТА ЗА УСЛОВИЯТА И РЕДА ЗА УСТАНОВЯВАНЕ НА ЖИЛИЩНИТЕ НУЖДИ НА ГРАЖДАНИ, НАСТАНЯВАНЕ ПОД НАЕМ И ПРОДАЖБА  НА ОБЩИНСКИ ЖИЛИЩА

Причини, които налагат приемането на предложения Проект.
На заседанието, проведено на 17 с продължение на 18.12.2009 г., отразено в Протокол №29, с решение по т.6 от дневния ред, Общински съвет – Бургас е приел Наредба за условията и реда за установяване на жилищните нужди на граждани, настаняване под наем и продажба  на общински жилища (Наредбата). Съгласно чл.28, ал.2 от Наредбата, комисията по чл. 8, ал. 1 може да поиска служебно, становище от Дирекция „Социални дейности, здравеопазване и спорт” за характера на здравословния или социален проблем на заявителя и необходимостта да бъде предоставено резервно жилище.
С решение по т.24 от дневния ред на проведеното на 28.01.2020 г. заседание, отразено в Протокол №6, Общински съвет – Бургас одобри нова структура на общинската администрация за мандат 2019-2023 г., с което промени някои от ресорите, възложени на зам. кметовете на общината. Беше обособен нов ресор, който обхваща нови дейности и е с наименование „Образование, здравеопазване, социални дейности и младежки политики“, а Дирекцията е по „Здравеопазване, социални дейности и младежки политики".
С оглед коригиране наименованието на дирекцията в Наредбата за условията и реда за установяване на жилищните нужди на граждани, настаняване под наем и продажба  на общински жилища, се налага предлаганото изменение.

Цели, които се поставят с предложения Проект и очаквани резултати. 
Целта, която се поставя с предлаганите промени, е синхронизиране на Наредбата за условията и реда за установяване на жилищните нужди на граждани, настаняване под наем и продажба  на общински жилища  с новата структура на Община Бургас.

Финансови и други средства, необходими за прилагане на новата уредба.
За прилагане на новата уредба не са необходими финансови средства.
 
Анализ за съответствие с правото на Европейския съюз.
Настоящите изменения на Наредбата за условията и реда за установяване на жилищните нужди на граждани, настаняване под наем и продажба  на общински жилища са в пълно съответствие с европейското  законодателство, спазвайки в пълнота разпоредбите и целите на националното и местно законодателство.










